1927ء کی بالی ووڈ فلموں کی فہرست

1927ء بھارتی سنیما کے لیے اہم تبدیلیوں اور تیز رفتاری سے بڑھتی فلم سازی کا سال تھا۔ اس سال مجموعی طور پر اندازاً 108 سے 110 کے درمیان خاموش فلمیں ریلیز ہوئیں، جو اُس دور میں ہندوستانی فلمی پیداوار کی مسلسل بڑھتی ہوئی رفتار کو ظاہر کرتی ہیں۔ اس سال کی چند نمایاں اور مقبول فلموں میں بلیدان شامل تھی، جسے بعد میں انڈین سینماٹوگرافک کمیٹی نے بطور نمونہ پیش کیا کہ ہندوستانی فلمیں ادبی معیار اور سنجیدہ موضوعات کے لحاظ سے مغربی فلموں کا مقابلہ کر سکتی ہیں۔ اسی طرح فلم جنجرنی جھنکارے، دل فروش اور وائلڈ کیٹ آف بومبے جیسی فلمیں بھی اُس وقت عوام میں خاصی مقبول رہیں۔

1927ء کا سب سے بڑا تاریخی واقعہ انڈین سینماٹوگرافک کمیٹی کا قیام تھا—یہ پہلی بڑی سرکاری کمیٹی تھی جس نے ہندوستانی فلموں کے معیار، سنسر شپ، فلمی کاروبار، درآمدات، تربیت، ٹیکنالوجی اور مستقبل کی سمت کے بارے میں جامع تحقیق کی۔ اس سال امریکا اور یورپ کی فلمیں ہندوستانی بازار پر غالب تھیں، جس نے مقامی فلم سازوں کو اپنی تکنیک اور موضوعات بہتر بنانے پر مجبور کیا۔ یوں 1927ء وہ سال ثابت ہوا جس نے بھارتی فلم انڈسٹری کو تنظیم، معیار اور ضابطوں کے ایک نئے دور کی طرف دھکیلا۔

1927 میں بھارت میں ریلیز ہونے والی خاموش فلمیں خصوصا ممبئی میں مقیم بالی ووڈ فلم انڈسٹری کی تیار کردہ فلموں کی فہرست: 

## 1927 میں ہندوستانی سنیما

### خبریں اور نکات

* 1927 میں 108 فلمیں تیار کی گئیں۔ ہندوستان میں سنیما کا مطالعہ کرنے کے لیے 1927 میں تشکیل دی گئی "رپورٹ آف دی انڈین سنیماٹوگراف کمیٹی 1927-28" نے فلموں کو مختلف انواع میں درجہ بند کیا، بنیادی طور پر "مذہبی، افسانوی، تاریخی اور سماجی ڈراموں" کے طور پر۔
* ریڈیو نشریات، جو 1923 میں نجی ریڈیو کلبوں کے طور پر شروع ہوئی تھی، منظم ہو گئی اور 1927 میں نجی انڈین براڈکاسٹنگ کمپنی قائم ہوئی۔ 

### بھارتی فلمی صنعت میں پیدائش

* '''کامنی کوشل''' ( 4 فروری 1927ء تا 14 نومبر 2025ء) بھارتی فلمی اداکارہ جنھوں نے 1946 سے بطور مرکزی ہیروئن ہندی فلموں میں قدم رکھا، ان کی مقبول فلموں میں دو بھائی ، شہید، ندیا کے پار، ضدی، شبنم، پارس، آرزو، دو راستے ،پریم نگر، قابل ذکر ہیں وہ دلیپ کمار،راجیش کھنہ ، سنجیو کمار اور منوج کمار کے مدمقابل کئی فلموں میں ہیروئن آئیں۔ 1963ء کے بعد معاون کرداروں میں آنے لگی۔ ان کی آخری فلموں میں چنائی ایکسپری، کبیر سنگھ اور لال سنگھ چڈا تھی۔
* '''راجندر کمار ٹولی''' (20 جولائی 1927 - 12 جولائی 1999) بالی ووڈ فلموں کے مقبول ہیرو، 1949ء میں اپنے کیریئر کا آغاز کرتے ہوئے وہ چار دہائیوں پر محیط کیریئر میں 80 سے زائد فلموں میں نظر آئے۔ مقبول فلموں میں سنگم، آپ آئے بہار آئی، جھک گیا آسمان، سسرال ، دل ایک مندر، جرات، آرزو، آئی ملن کی بیلا شامل ہیں۔
* '''شری رام لاگو''' (16 نومبر 1927 - 17 دسمبر 2019) بھارتیہندی اور مراٹھی فلم اورتھیٹر کے اداکار، بطور معاون کردار 250 سے زیادہ فلمیں کیں۔مقبول ہندی فلموں میں خوددار، لاوارث، کشن کنہیا، انصاف کی پکار، لاکیٹ، گھر سنسار، سوتن، اپکار، موالی، ودھاتا، مقدر کا سکندر، ایمان دھرم ، ہیراپھیری اور چلتے چلتے قابل ذکر ہیں۔
* '''راہی معصوم رضا''' (1 ستمبر، 1927 تا 15 مارچ 1992ء) ، شاعر اور بھارتی فلموں کے کہانی نویس اور نغمہ نگار، انھیں فلم بیراگ، میں تلسی تیرے آنگن کی، گول مال، قرض، روکی، نکاح، ڈسکو ڈانسر، بڑے دل والا، طوائف، بھگوان دادا، زندگی اک جوا، پرم پرا ، آئینہ اور لمحے جیسی فلموں کے علاوہ ، مشہورٹی وی سیریل مہابھارت کے لیے اسکرین پلے اور مکالمے لکھے ۔
* '''انجلی دیوی''' ( لادت: 24 اگست 1927ء - وفات: 13 جنوری 2014ء) ایک بھارتی فلمی اداکارہ، ماڈل اور تیلگو اور تمل فلموں میں پروڈیوسر تھیں۔ وہ فلم لو کوسا میں دیوی سیتا کے کردار اور فلم سوورنا سندری اور افلم نارکلی جیسی فلموں میں اپنے کردار کے لیے بھی مشہور تھیں۔
* '''ابرار علوی''' (1 جولائی 1927ء - 18 نومبر 2009ء) بھارتی فلمی مصنف، ہدایتکار اور اداکار تھے۔ علوی کا زیادہ تر قابل ذکر کام گرو دت کے ساتھ 1950ء کی دہائی اور 1960ء کی دہائی میں کیا تھا۔صاحب بی بی اور غلام، پیاسا، آر یا پار، کاغذ کے پھول، مسٹر اینڈ مسز 55، بہاریں پھر بھی آئیں گی، جنتا حوالدار فلم کی کہانی اور مکالمے لکھے۔
* سندرم بالاچندر (18 جنوری 1927 - 13 اپریل 1990) ایک ہندوستانی فلم ساز اور اداکار۔ انھوں نے اپنی چند تمل فلموں کی ہدایت کاری، پروڈیوس اور موسیقی بھی دی۔انھوں نے تمل فلم ناڈو اراویل، بومئی، ایوانا ایوان قابل ذکر ہیں۔
* جے اوم پرکاش (24 جنوری 1926 - 7 اگست 2019) ایک ہندوستانی بالی ووڈ فلم پروڈیوسر اور ہدایت کار تھے۔ انھوں نے آپ کی قسم (1974)، آکرمن ، عاشق ہوں بہاروں کا ، آخر کیوں جیسی فلموں کی ہدایت کاری کی ۔ (1985) راجیش کھنہ کے ساتھ مرکزی ہیرو اور ان کے دیگر کامیاب ہدایتکاری کے منصوبوں میں اپناپن (1977)، آشا (1980)، اپنا بنا لو (1982)، ارپن (1983) اور جیتندر کے ساتھ آدمی کھلونا ہے (1993) شامل ہیں۔  وہ فلموں راجا رانی اور آن ملو سجنا کے پریزینٹر تھے ، دونوں میں نے مرکزی کردار ادا کیا تھا۔

### مقبول فلمیں
**بلیدان:** رابندر ناتھ ٹیگور کے 1887 کے ایک ڈرامے پر مبنی ***بلیدان*** کی ہدایت کاری نیول گاندھی نے اورینٹ پکچرز کارپوریشن کے لیے کی تھی۔ یہ ایک سماجی اصلاح پسند فلم تھی، جس میں ایک "ترقی پسند، عقلی بادشاہ اور ایک قدامت پسند، رسم و رواج سے منسلک پجاری" شامل تھا۔یہ نیم تاریخی کہانی فرضی خطے ’ٹِپیرا‘ میں قائم ہے، جس میں ملکہ گُناوتی (سُلوچنا)، بادشاہ گووند، بھکاری لڑکی اپرنا (زبیدہ) اور پجاری رگھوپتی شامل ہیں جو ایک کالی مندر چلاتا ہے۔ اس کہانی میں جدید اصلاحی فکر اور فرسودہ، غیر انسانی رسم و رواج کے مابین تصادم کو موضوع بنایا گیا ہے اور یہ دیکھنے کی کوشش کی گئی ہے کہ روایتی رسومات آج کے زمانے میں کس حد تک قابلِ عمل ہیں۔ اس ڈرامائی پلاٹ کا مرکزی نقطہ وہ تنازع ہے جو بادشاہ   جس نے جانوروں کی قربانی پر پابندی لگا دی ہے اور پجاری کے درمیان پیدا ہوتا ہے، جو بادشاہ ہی کے خون کا مطالبہ کرتا ہے۔  سال 1928 میں دی انڈین سنیماٹوگراف کمیٹی نے فلم بلیدان کو اور فلم جنجرنے جنکارے کو "ایک بہترین اور حقیقی ہندوستانی فلم" کے طور پر سراہا تھا۔ ان فلموں اس بات کی مثال کے طور پر استعمال کیا کہ ہندوستانی سنیما کس طرح "سنجیدہ" فلم سازی کے معاملے میں مغربی معیار کا مقابلہ کر سکتا ہے۔ اسے پی کے نائر نے ہندوستانی سنیما کی سب سے زیادہ کھوئی ہوئی دس فلموں میں سے ایک قرار دیا ہے۔ 

**چنڈی داس:**جیوتیش بینرجی کی ہدایت کاری میں بنی چنڈی داس شاعر سنت چنڈی داس پر مبنی تھی اور یہ نیو تھیٹرز کی تیار کردہ ابتدائی "کلیدی" فلموں میں سے ایک تھی۔  اسے آغاحشر کشمیری کے لکھے ہوئے ڈرامے سے اسکرین پر ڈھالا گیا تھا۔ 

***دل فروش*** جسے مرچنٹ آف ہارٹس بھی کہا جاتا ہے، کی ہدایت کاری ایم ادواڈیا نے ایکسلسیئر فلم کمپنی کے لیے کی تھی۔ ڈیون اور کپاڈیا نے اسے شیکسپیئر کے ڈرامے کا پہلا خاموش ورژن قرار دیا ہے جو اسی نام کے ڈرامے پر مبنی ہے، جسے مہدی حسن نے 1900 میں لکھا تھا۔ یہ ڈراما دی مرچنٹ آف وینس پر مبنی تھا۔  عام طور پر شیکسپیئر کو ہندوستانی سنیما میں لانے کا سہرا ، سہراب مودی کو ان کے ٹاکی ورژن ہیملیٹ، *[[خون کا خون]]* (1935) کے لیے دیا گیا ہے۔ 

***درگیش نندنی*** جس کی ہدایت کاری پریاناتھ گنگولی نے کی تھی اور اسے مدن تھیٹر لمیٹڈ نے پروڈیوس کیا تھا، بنکم چندر چٹوپادھیائے کے اسی نام کے ناول پر مبنی تھی۔ یہ چٹوپادھیائے کی کہانیوں پر مبنی ان تین فلموں میں سے ایک تھی جس میں سیتا دیوی نے اداکاری کی تھی، دیگر کرشنا کانتا کی ول (1927) اور *کپل کنڈلا* (1929) تھیں۔ 

**جنجرنے جھنکارے** : بلیدان (1927) کے ساتھ مل کر یہ رنجیت اسٹوڈیو کی رومانوی فلم انڈین سنیما کی فنی کامیابیوں کی مثال کے طور پر دی انڈین سنیماٹوگراف کمیٹی کے سامنے اکثر پیش کی جاتی تھی کہ ہندوستانی فلم سازی تکنیکی اعتبار سے مغربی معیار کا مقابلہ کرسکتی ہے۔ فلم کی کہانی کے مطابق اجے گڑھ کے کمانڈر امبر ہمسایہ رام گڑھ کو شکست دے کر اس کے بادشاہ اور حسین شہزادی راما (گلاب) کو گرفتار کر لیتا ہے۔ امبر اس پر دل ہار بیٹھتا ہے، لیکن مسئلے اس وقت پیدا ہوتے ہیں جب اجے گڑھ کا بادشاہ اپنی بیٹی کی شادی اسی کامیاب سپاہ سالار سے کرنا چاہتا ہے۔ امبر خفیہ طور پر راما اور اس کے والد کی فرار میں مدد کرتا ہے، مگر اس دوران وہ مارا جاتا ہے اور راما کی گود میں جان دیتا ہے۔ فلم کا بڑا حصہ امبر کی اسیری پر مشتمل ہے، جب اسے اپنے ہی سرپرست کے کہنے پر قید رکھا جاتا ہے اور وہ سات دن تک بغیر کھانا کھائے رہتا ہے۔ یہ فلم اُدیشی کی اُس کہانی سے ماخوذ تھی جو ایک سال قبل مقبول جریدے نوچیتن میں قسط وار شائع ہوئی تھی۔ فلم کی نمایاں خصوصیات میں شاندار جنگی مناظر بھی شامل تھے۔

**بھانیلی بھمنی** : ایک سوشل فلم ، بومبے کرانیکل میں اشتہار دیا گیا تھا کہ یہ فلم ‘‘نئی نسل کو جنسی بیماری سے خبردار کرنے اور ضروری احتیاطی تدابیر اختیار کرنے کی ایک شاندار وارننگ ہے۔ یہ نہ صرف خود کو برباد کر لیتا ہے بلکہ اپنے معصوم خاندان کے افراد کو بھی تباہ کن انجام تک لے جاتا ہے۔” اس نصائح پر مبنی گوہر-سینڈو پروڈکشن نے ایسے معاشرتی پیغام پر مبنی فلموں کے لیے راہ ہموار کیں، جن کے لیے یہ جوڑی مشہور ہوئی۔ یہ فلم گن سندری (1927) کی بھی اس موضوع پر ایک اہم پیشرو فلم تھی۔

**گمدینی گوری:** یہ فلم، جو سُلوچنا کے امپیریل اسٹوڈیو کے دورِ کار کی ایک اہم تخلیق شمار ہوتی ہے، ان کو ’سُندری‘ کے کردار میں پیش کرتی ہے — ایک معصوم دیہاتی حسینہ جس کا کمزور اور بے بس باپ ہے اور جو بڑے، بدصورت شہر میں بھٹک جاتی ہے جہاں ہوس پرست مرد اسے زبردستی بدکاری میں دھکیلنے کی کوشش کرتے ہیں۔ہیرو ’ناوچند‘ ایک فلمی اداکار ہے اور فلم کی دنیا کو ایک اسٹوڈیو کے مالک اور ’چارلی چیپلن‘ کے نام سے مشہور کامیڈین ’گزدّر‘ کے کردار کے ذریعے دکھایا گیا ہے۔ شہر کے منظرنامے میں، جیسا کہ فلم کے تشہیری پمفلٹ میں دعویٰ کیا گیا ہے، ’برقی ریل گاڑیاں، موٹر کاریں اور بسیں، دیو قامت جھولا، سینیما اور تھیٹر‘ شامل ہیں، جبکہ دیگر عناصر میں ایک بدعنوان پولیس والا، ریس کورس اور فرضی ’بیچلرز کلب‘ بھی شامل ہے, جس کے ارکان سُندری کو دیکھ کر فوراً اپنا یہ اجتماعی وعدہ مؤخر کر دیتے ہیں کہ وہ کبھی شادی نہیں کریں گے۔یہ فلم امپیریل اسٹوڈیو کی اُس منصوبہ بند اور کامیاب کوشش کا حصہ تھی جس کے ذریعے وہ سُلوچنا کے لیے ایک اسٹار امیج تشکیل دینا چاہتے تھے۔

**گُن سندری** : ہدایت کار چندو لال شاہ کی سب سے معروف خاموش فلم نے رنجیت اسٹوڈیو کی بنیادی تخلیقی ٹیم کو قائم کیا اور اس کی مرکزی اسٹار گوہر کا پہچان لیوا کردار بھی یہی تھا۔ فلم میں وہ ایک فرض شناس بیوی کا کردار ادا کرتی ہیں، جس کا شوہر گھریلو ذمہ داریوں میں حصہ لینے سے انکار کرتا ہے اور یہ کہہ کر جان چھڑاتا ہے کہ دفتر کے مسائل ہی کافی ہیں۔ اپنی گھریلو اور فرماں بردار بیوی سے اُکتا کر وہ ایک رقاصہ کے ساتھ تعلق بنا لیتا ہے۔بیوی اس صورت حال سے جھنجھلا کر سماجی سرگرمیوں میں حصہ لینا شروع کرتی ہے اور گھر کی حدود سے باہر ایک نئی دنیا دریافت کرتی ہے۔ اس کہانی کا مقصد جدید خواتین کو یہ بتانا تھا کہ وہ صرف گھریلو مشقت کرنے والی نہ بنیں، بلکہ اپنی شخصیت اور زندگی کو بھی وسعت دیں — تاکہ ازدواجی زندگی میں توازن قائم رہے۔ رنجیت اسٹوڈیو کو یقین تھا کہ یہ کہانی تجارتی طور پر ناقابلِ شکست ہے۔ یہی وجہ ہے کہ چندولال شاہ نے اسے 1934 میں خود دوبارہ بنایا اور 1948 میں پُناتَر نے اسے ایک بار پھر اس وقت ری میک کیا جب اسٹوڈیو گجراتی فلموں کی طرف توجہ دے رہا تھا۔

**مرلی والا:** مورلی والا خاموش دور کی ایک اہم فلم ہے جس میں کرشن کے بچپن کے واقعات کے ساتھ رادھا-کرشن کے روحانی و رومانوی تعلق کو مرکزی حیثیت دی گئی ہے،جو پھالکے کی کالیہ مردن سے مختلف ہے، کیونکہ اس میں رادھا کا کردار شامل نہیں تھا۔فلم میں رادھا کو ایک ایسی شادی شدہ عورت دکھایا گیا ہے جو کرشن کی پکار پر اپنے گھریلو فرائض بھول جاتی ہے اور اسی کے ذریعے وشنو بھکتی کے اس عقیدے کو بیان کیا گیا ہے کہ حقیقی الوہی محبت میں روح، انسانی رشتوں سے ماورا ہو جاتی ہے۔ (حوالہ: لائٹ آف ایشیا: انڈین سائلنٹ سینیما 1912-1934، مدیر: سریش چابریا، نئی دہلی: نیوگی بکس / پونا: نیشنل فلم آرکائیو آف انڈیا، 2013،صفحات 92–94)

**نند بھوجائی :**فلم موجلی ممبئی (1925) کی کامیابی کے بعد، منی لال جوشی نے ایک اور حقیقت پر مبنی واقعے کو میلو ڈراما کی صورت میں پیش کیا۔ کہانی ایک بڑے مشترکہ خاندان میں ساس-نند کے تنازعات اور اصلاح پسند جذبات کو بیان کرتی ہے۔ ایک لالچی بھائی اپنی تعلیم یافتہ بہن کی شادی ایک مالدار لیکن بوڑھے شخص سے زبردستی کرانا چاہتا ہے۔ لڑکی بغاوت کرتی ہے، عدالت جاتی ہے اور شادی رکوانے میں کامیاب ہوجاتی ہے۔ فلم سورت میں شوٹ کی گئی جہاں یہ اصل واقعہ پیش آیا تھا۔ اُس دور کے ایک ناقد نے لکھا کہ اس فلم میں مغربی عورتوں کو پہلی بار مکمل طور پر منفی نہیں دکھایا گیا۔ نانوبھائی وکیل نے یہ فلم 1934 میں دوبارہ بنائی اور اس میں بھی زبیدہ کو مرکزی کردار دیا۔

**وائلڈ کیٹ آف بومبے :** یہ فلم امپیریل اسٹوڈیو کی ہٹ جوڑی کی سب سے مشہور فلموں میں سے تھی۔ سلوچنا کے مطابق (اسکرین میگزین کے انٹرویو: 1951)، انھوں نے اس میں آٹھ مختلف کردار نبھائے: مالی، سپاہی، حیدرآبادی شریف، سڑک کا آوارہ بچہ، گوری یورپی عورت، بوڑھی کیلا بیچنے والی اور ایک ماہر جیب کترن جو اپنی کمائی خیرات میں دے دیتی ہے۔ یہ فلم بعد میں ساؤنڈ ورژن کے طور پر ’بمبئی کی بلی‘ (1936) کے نام سے دوبارہ بنائی گئی، جس میں بھی سلوچنا نے مرکزی کردار ادا کیا۔

## اے-سی

## ڈی-جے

## کے-این

## پی-ایس

## T-Z

## حوالہ جات

## بیرونی روابط

* آئی ایم ڈی بی پر 1927 کی بالی ووڈ فلمیں

زمرہ:ہندوستانی سنیما میں 1927ء
زمرہ:بالی ووڈ فلموں کی فہرستیں بلحاظ سال